Presidenti Bush parashton strategjinë për fitore në Irak
Presidenti mbajti një fjalim të rëndësishëm ndërsa shtohet trysnia politike për tërheqje nga Iraku
Presidenti Bush tha se forcat irakiane të sigurimit po marrin gjithnjë e më shumë përgjegjësi për të luftuar kundër kryengritësit. Por ai theksoi se nuk do të vendosë kufi kohorë për tërheqjen amerikane dhe shtoi se trupat do të qëndrojnë derisa irakianët të jenë plotësisht në gjendje të mbrojnë veten. Presidenti Bush tha se lufta për një Irak të lirë është gjithnjë e më shumë në duart e irakianëve. . Pesidenti tha se me stërvitjen graduale të irakianëve dhe me provat e tyre për gadishmëri në luftime, prania e ushtrisë amerikane do të ndryshojë. Presidenti tha se kjo do të kërkojë kohë dhe durim por do të ndodhë. . Por presidenti këmbënguli se nuk është dakord që të vendosen kufij kohorë arbitrarë për tërheqjen duke thënë se fitorja e përgjithshme në luftën kundër terrorizmit mbetet qëllimi kryesor. Ai tha se gjykimet politike nuk do të përcaktojnë vendimin e tij dhe u angazhua të veprojë në përputhje me rekomandimet e komandantëve në fushën e betejës. tha presidenti. Në fjalimin që mbajti përpara një auditori mikëpritës në Akademinë Detare Amerikane në afërsi të Washingtonit, presidenti i bëri një mbrojtje të hollësishme politikës së tij për Irakun. Në kushtet kur po bie mbështetja e publikut për luftën dhe kur në kongresin amerikan po shtohen kritikat, presidenti Bush u përpoq të argumentojë vazhdimin e pranisë amerikane në një kohë që në radhët e trupave po rritet numri i viktimave. Shumë elementë të fjalimit ishin dëgjuar edhe më parë. Por aty kishte disa hollësi të reja mbi procesin e stërvitjes së trupave irakiane. Presidenti synonte me këtë t’i kundërvihej nocionit se kjo stërvitje ka mbetur prapa. Presidenti Bush pranoi për herë të parë se në fazat e herëshme janë bërë gabime por shtoi se mënyrat mbi bazën të të cilave po rekrutohen dhe stërviten forcat irakiane të sigurimit kanë ndryshuar me kalimin e kohës dhe tani ato po sjellin më shumë rezultate. . Më parë Shtëpia e Bardhë publikoi një raport prej 35 faqesh të titulluar Strategjia Kombëtare për Fitore në Irak. Në të parashtrohen me një gjuhë të detajuar, synimet afatshkurtra dhe afatgjata të presidentit për Irakun si dhe argumentet për vazhdimin e pranisë amerikane atje. Dokumenti i strategjisë, i cili është përgatitur nga grupi i punës për sigurinë kombëtare, thekson se asnjë luftë nuk është fituar duke caktuar kufij kohorë. Aty thuhet se pakësimi i trupave është i mundur ndoshta vitin e ardhshëm kur procesi politik të ecë përpara dhe të stërviten më shumë forca irakiane të sigurimit. Zyrtarët e Shtëpisë së Bardhë thonë se raporti është hartuar për ti dhënë popullit amerikan një ide më të mirë rreth planeve të administratës dhe qëllimeve të saj në Irak. Dhe në fjalimin e tij, presidenti e bëri të qartë këtë duke thënë se plani është ofruar për tu lexuar nga të gjithë në faqen elektronike të Shtëpisë së Bardhë.